Boronkay Informatika Verseny 2015/2016., ELSŐ FORDULÓ, NYOLCADIKOS korosztály

AZ ELSŐ FORDULÓ FELADATAI:

***1. online teszt,*** amely az alábbi linken érhető el:

<https://docs.google.com/forms/d/1B6TYG2NdaJLv0n671O-koyFQpUp-TqXUZ56Kq7G6S0U/viewform?usp=send_form>

***2. Gyakorlati feladat***, melyet a *kemenes.tamas@boronkay.vac.hu* e-mail címre küldjetek be, WinRAR, vagy WinZIP tömörítővel csomagoljátok, és a tömörített állomány kiterjesztésének utolsó karakterét nevezzétek át 0-ra (nulla).

A levél tárgya: BIV I. forduló, Saját Neved, osztályod.

Készíts prezentációt a sík-, domború- és homorú tükrök bemutatására! A prezentáció öt diából álljon, az elsőn mutatkozz be, az utolsón köszönd meg a figyelmet! A többi három dián legyen egy-egy kép, melyen a beeső és a visszavert fénysugár útját animálva mutatod be a különböző tükrök esetében, más látvány-animációt ne alkalmazz! Az első dia kivételével a többi dia áttűnési effektussal jelenjen meg! A háttér szabadon választott, a szövegezés az adott tükör részeinek felsorolása legyen, a felsorolásoknál az adott tükör képét alkalmazd felsorolásjelként! A diákon helyezz el egy tetszőleges alakú vezérlőt (kép, alakzat, gomb, stb.…) a jobb alsó sarokban, melyre kattintva a vetítés a következő diára lép, az utolsó dián elhelyezett vezérlőre klikkelve pedig, kilép. Állítsd be a prezentációdat úgy, hogy ha vetítés közben a diára klikkel a felhasználó, ne történjen semmi, csak a vezérlővel lehessen lépegetni! A vetítés alatt végig szóljon zene, ami a címével, vagy a művészi megszólalásával a fényre utal! Alkalmazz szabadon választott hátteret, jól olvasható betűtípust! Figyelj oda, hogy üres szövegdobozok ne maradjanak a prezentációban!

AZ ELSŐ FORDULÓ BEKÜLDÉSI HATÁRIDEJE: **2015**. **NOVEMBER 6.**

Jó munkát kívánunk!

A Boronkay informatikus csapata